🔐 Tvoji kriteriji in lastnosti tvoje simpatije

Tvoji kriteriji in lastnosti tvoje simpatije

Za iskanje prave ljubezni imaš na voljo še določene kriterije, ki ji označiš glede na svoje želje in podrobne lastnosti, ki jih želiš pri tvoji simpatiji.

Osnovni kriteriji

Ko se prijaviš na ona-on.com in klikneš na ikono Dekleta/Fantje zate, se ti na desni strani prikaže okvir Osnovni kriteriji. Gre za “hitre” kriterije, kjer izbereš želeno.

V prvem delu najdeš gumbe, kjer lahko označiš oz. odznačiš spodnje kriterije:

Imajo fotografijo – označiš, če želiš videti samo profile s fotografijo;

So online – vidiš trenutno prijavljene na ona-on.com;

Lahko klepetajo – to so tiste osebe, ki ti na sporočilo lahko odgovorijo – imajo članstvo;

So novi na portalu – pokaže samo osebe, ki so se registrirale v zadnjih 30-ih dneh;

So verificirani – tiste osebe, ki so verificirale svoj profil (Verifikacija ima tri stopnje; verificirani so tisti, ki imajo fotografijo, članstvo in so potrdili račun preko Facebooka ali SMS-a).

V drugem delu so gumbi:

Resna zveza – iščeš dekleta, ki se ne bojijo resnejšega razmerja;

Romanca – tukaj bolj za zabavo, vendar se nikoli ne ve;

Prijateljstvo – po navadi že v zvezi ali pa še nisi pripravljen na resno zvezo;

Dopisovanje – spoznavanje novih ljudi in razpravljanje o temah vsepovprek.

V tretjem delu nastaviš starostni razpon, v katerem iščeš. Z drsnikom izbereš želen razpon med 18 in 99 leti. Če iščeš med 25. in 35. letom, potem to izbereš z drsnikom.

NAMIG: Starostni razpon pri iskanju je odvisen predvsem od tvojega namena uporabe. Pri iskanju resne zveze je razpon običajno veliko manjši kot pri iskanju prijateljstva.

V zadnjem delu se samodejno prikaže tvoj kraj (za iskanje imaš tri možnosti) in z drsnikom pod tvojim krajem izbereš oddaljenost, ki je še sprejemljiva.

Iskanje glede na skupne interese in želene lastnosti

Na ona-on.com imaš možnost, da svoje iskanje omejiš tudi glede na svoje interese in želene lastnosti osebe, ki jo želiš spoznati.

Skupni interesi

Skupni interesi so običajno dober povezovalec, saj gre za vajino skupno točko, nekaj skupnega, kar vaju veseli. Poleg tega so interesi vedno dobra izhodiščna točka za pogovor.

Iskanje oseb glede na skupne interese deluje tako, da poišče uporabnice, ki imajo v svojem profilu označene iste interese kot ti.

Če tebe zanimajo avtomobili, živali in tuji jeziki, se ti bodo pod zadetki iskanj pojavile samo tiste osebe, ki imajo označeno vsaj eno skupno lastnost. Skupne lastnosti so obarvane z modro.

Vse, kar moraš narediti ti, da bo iskanje delovalo je, da izpolniš razdelek Moji interesi v svojem profilu in pod kriteriji klikneš na Shrani.

Partnerjeve lastnosti

Kriterij Partnerjeve lastnosti deluje enako kot Skupni interesi – glede na tvoje želene lastnosti simpatije, ki jih izpolniš v svojem profilu, ti iskanje vrne le tiste osebe, ki tvojim kriterijem ustrezajo.

Kako naj izgleda tvoja simpatija izbereš v štirih korakih:

Barva oči.

Barva las.

Višina.

Tip postave.

Dobim (pre)malo zadetkov, kaj naj storim?

Najprej se prepričaj, ali imaš do konca izpolnjen svoj uporabniški profil.

Tvoji izbrani kriteriji so preveč specifični. Spremeni svoj profil in razširi iskalne kriterije (npr., če iščeš samo osebe stare točno 31 let, skušaj razširiti ta kriterij).

Kako to, da moj profil ni viden, kadar iščem po zadetkih? V iskanjih ne moreš najti svojega profila, seveda pa tebe lahko vidijo vsi drugi uporabniki ona-on.com. Svoj profil si lahko ogledaš s klikom na svoje uporabniško ime (zgoraj levo) in nato na “Kako me vidijo drugi” – pod tvojo profilno fotko.