🔐 Prvo sporočilo mora narediti močan vtis

Kaj napisati v prvem sporočilu?

Ko simpatiji pišeš prvo sporočilo, moraš paziti, da zapišeš kaj več kot samo “Živjo, kako si?”. Mnogi uporabniki dobivajo (še posebej predstavnice nežnejšega spola) goro sporočil, zato jim v oko padejo le tista, v katerih lahko razberejo, da je obstaja potencial za kaj več. Hkrati je pomembno, da oseba, ki ji pišeš vidi, da si si ogledal/a profil in poiskal/a skupne točke.

Da bo tvoje sporočilo izstopalo, mora biti malce daljše in osebno. Začneš s pozdravom, se predstaviš in nadaljuješ, na primer, s tem:

zapiši, kaj ti je na profilu najbolj všeč;

naveži se na hobije – sploh, če so isti kot tvoji;

če nimata skupnih hobijev, povprašaj o interesih;

pohvali fotko ali kaj drugega na profilu;

postavi vprašanje – tako se tvoje možnosti, da prejmeš odgovor povečajo.

Še nekaj (pomembnih ) napotkov:

če lahko iz uporabniškega imena razbereš pravo ime sogovornika, potem nagovori z imenom: “Živijo Vesna, kako si?”;

v prvo sporočilo vloži nekaj truda in časa – simpatijam ne pošiljaj splošnih in popolnoma enakih sporočil;

prvi del sporočila vedno nameni točno določeni osebi (opisu, interesom, …) – naj bo personalizirano (!);

vnaprej si pripravi sestavek o svojih interesih, ki ga pošlješ v sporočilu;

sporočilo naj jasno pove, da veš komu pišeš – pred tem je nujen ogled profila;

daj iztočnico za pogovor (npr: vprašanje);

na svoje vprašanje ne odgovarjaj – tako ti bo lahko simpatija postavila isto vprašanje, potem, ko bo odgovorila;

nastopi samozavestno, izvirno, drugače, nenavadno, skrivnostno;

izogibaj se tem napakam;

preden pošlješ, še enkrat preberi besedilo – popravi vse slovnične napake in preveri konsistentnost;

če ti sogovornika uspe nasmejati, potem si na dobri poti do odgovora;

ne pozabi, da mora simpatijo prepričati tudi tvoj profil, zato ga moraš imeti dobro in v celoti izpolnjenega!